Astăzi a avut loc ședința ordinară a lunii mai a Consiliului Local Ploiești. Proiectul privind majorarea salariilor șefilor din Primăria Ploiești, inițiat de Volosevici, a fost retras de acesta de pe ordinea de zi.
Primarul Andrei Volosevici a inițiat un proiect prin care propunea majorarea salariilor șefilor din Primăria Ploiești. Documentul figura pe lista proiectelor suplimentare pe ordinea de zi a ședinței și a fost postat pe site-ul primăriei.
Beneficiarii majorărilor salariale ar fi fost:
Secretarul primăriei, Mihaela Constantin, și arhitectul șef, Veronica Rădună,: 18.216 lei
Directorul General adjunct – Rita Neagu, Amadeo Tăbârcă, Patricia Carmen Radu: 15:081 lei
Director, șef compartiment, director executiv – 16.071 lei
Pe lista directorilor executivi se regăsesc: Alina Popescu, Carmen Bucur, Mădălina Crăciun, Alina Frățilă, Mihaela Lucaci, dar și celebrul Mario Daniel Soare, de la Relații Internaționale.
Acesta din urmă a ratat implementarea majorității proiectelor de investiții finanțate cu bani europeni, fiind recompensat cu un loc eligibil pe lista PSD pentru Consiliul Județean Prahova.
Observatorul Prahovean a publicat un amplu articol pe această temă aici: Volosevici propune majorarea salariilor șefilor din Primăria Ploiești. Reacția sindicatului
Proiectul nu a mai fost suspus votului consilierilor locali pentru că inițiatorul acestuia, Andrei Volosevici, l-a retras de pe ordinea de zi.